
42 DR.30.11.2021 

 
Apakah pelan kementerian bagi membolehkan usahawan untuk membuka 

perniagaan francais tersebut?  Hal ini kerana produk yang ditawarkan mendapat 
permintaan yang tinggi. 

Butiran 13001 – Suruhanjaya Koperasi Malaysia:Pembangunan Perniagaan. 
Pada tahun lalu sektor koperasi negara telah mencatatkan perolehan sebanyak RM41.45 
bilion meskipun berdepan dengan cabaran pandemik COVID-19. Perolehan 
disumbangkan oleh 14,629 buah koperasi yang telah meningkatkan kadar KDNK negara 
menerusi pelbagai aktiviti ekonomi. Menerusi Presiden Angkatan Koperasi Kebangsaan 
Malaysia Berhad (ANGKASA) sebanyak 10,000 buah masjid dan surau di seluruh negara 
didapati berpotensi untuk menubuhkan koperasi kariah. 

Ini berdasarkan statistik semasa terhadap 6,300 buah masjid dan 17,000 buah 
surau yang menjadi tumpuan orang Islam untuk beribadah serta menjalankan kegiatan 
kemasyarakatan. Walau bagaimanapun, daripada bilangan tersebut hanya 500 buah 
sahaja yang menubuhkan koperasi kariah masjid sebagai pemangkin pembangunan 
ekonomi orang Islam. Soalan saya apakah perancangan kementerian untuk 
menggalakkan dan mewujudkan lebih banyak koperasi di masjid ataupun surau? 
Berapakah sasaran bilangan koperasi kariah masjid baharu yang akan ditubuhkan pada 
tahun 2022? 

Kementerian perlu mengambil peluang untuk menggalakkan kariah masjid dan 
surau menubuhkan koperasi sendiri supaya dapat menjadi ejen pengeluar serta pengedar 
produk halal kepada rakyat Malaysia. Koperasi kariah masjid dan surau boleh dijadikan 
sebagai outlet dalam bidang peruncitan dan pemborongan produk halal keluaran 
bumiputera dan IKS.   

Sekian sahaja terima kasih. Saya harap pandangan dan persoalan, cadangan 
dibangkitkan sebentar tadi dapat diberi perhatian dan tindakan kementerian selanjutnya.  
Terima kasih, assalamualaikum. 

Tuan Pengerusi [Dato’ Sri Azalina Othman Said]: Yang Berhormat Pokok 
Sena. 

 
12.28 tgh. 

Dato’ Mahfuz bin Haji Omar [Pokok Sena]: Terima kasih, Tuan Pengerusi. 
Kepala B.26 Butiran 020500 – Perbadanan Perusahaan Kecil dan Sederhana Malaysia 
(SME Corp. Malaysia). Saya ingin mendapatkan penjelasan kerana dalam bulan Jun yang 
lalu ada kenyataan yang dibuat oleh bekas Menteri Pembangunan Usahawan, yang 
sekarang ini Menteri Hal Ehwal Undang-undang. Beliau menyatakan bahawa hampir 90 
peratus IKS khususnya Perusahaan Mikro, Kecil dan Sederhana (PMKS) dan juga 
informal bakal gulung tikar. 

Jadi, saya hendak dapatkan penjelasan berapakah yang telah dikenal pasti oleh 
pihak kementerian bahawa dalam kalangan 90 peratus itu yang benar-benar gulung tikar 
ataupun mereka telah berjaya dibangkitkan semula untuk meneruskan usahawan 
mereka? Berapa pula dalam kalangan mereka itu yang telah diisytiharkan sebagai muflis? 

Kedua, Butiran 020000 – Pembangunan Usahawan. Saya ingin mendapatkan 
penjelasan, apakah pelan strategik yang dilakukan oleh pihak kementerian untuk 
menyelaraskan program pembangunan usahawan dengan pelbagai kementerian ini? Ini 
kerana, saya lihat bahawa ada juga kementerian-kementerian lain, contoh seperti 
Kementerian Pembangunan Luar Bandar, Kementerian Pembangunan Wanita pun ada, 
Kementerian Pertanian pun ada terlibat dengan menyediakan geran dan sebagainya 
untuk pembangunan usahawan. 

Saya maksudkan supaya Kementerian Pembangunan Usahawan ini sebagai 
kementerian yang core untuk mencapai matlamat kepada pembangunan usahawan 
supaya dapat kita mengadakan satu pelan strategik untuk memastikan semua 
kementerian itu menjurus kepada satu pencapaian yang diletakkan garis penamatnya 
untuk kita capai dalam satu-satu tempoh. 

 



Apakah pelan kementerian bagi membolehkan usahawan untuk membuka perniagaan francais tersebut? Hal ini kerana produk yang ditawarkan mendapat permintaan yang tinggi. Butiran 13001- Suruhanjaya Koperasi Malaysia:Pembangunan Perniagaan. Pada tahun lalu sektor koperasi negara telah mencatatkan perolehan sebanyak RM41.45 bilion meskipun berdepan dengan cabaran pandemik COVID-19. Perolehan disumbangkan oleh 14,629 buah koperasi yang telah meningkatkan kadar KDNK negara menerusi pelbagai aktiviti ekonomi. Menerusi Presiden Angkatan Koperasi Kebangsaan Malaysia Berhad (ANGKASA) sebanyak 10,000 buah masjid dan surau di seluruh negara didapati berpotensi untuk menubuhkan koperasi kariah. Ini berdasarkan statistik semasa terhadap 6,300 buah masjid dan 17,000 buah surau yang menjadi tumpuan orang Islam untuk beribadah serta menjalankan kegiatan kemasyarakatan. Walau bagaimanapun, daripada bilangan tersebut hanya 500 buah sahaja yang menubuhkan koperasi kariah masjid sebagai pemangkin pembangunan ekonomi orang Islam. Soalan saya apakah perancangan kementerian untuk menggalakkan dan mewujudkan lebih banyak koperasi di masjid ataupun surau? Berapakah sasaran bilangan koperasi kariah masjid baharu yang akan ditubuhkan pada tahun 2022? Kementerian perlu mengambil peluang untuk menggalakkan kariah masjid dan surau menubuhkan koperasi sendiri supaya dapat menjadi ejen pengeluar serta pengedar produk halal kepada rakyat Malaysia. Koperasi kariah masjid dan surau boleh dijadikan sebagai outlet dalam bidang peruncitan dan pemborongan produk halal keluaran bumiputera dan IKS. Sekian sahaja terima kasih. Saya harap pandangan dan persoalan, cadangan dibangkitkan sebentar tadi dapat diberi perhatian dan tindakan kementerian selanjutnya. Terima kasih, assalamualaikum. Tuan Pengerusi [Dato' Sri Azalina Othman Said]: Yang Berhormat Pokok Sena. 12.28 tgh. Dato' Mahfuz bin Haji Omar [Pokok Sena]: Terima kasih, Tuan Pengerusi. Kepala B.26 Butiran 020500- Perbadanan Perusahaan Kecil dan Sederhana Malaysia (SME Corp. Malaysia). Saya ingin mendapatkan penjelasan kerana dalam bulan Jun yang lalu ada kenyataan yang dibuat oleh bekas Menteri Pembangunan Usahawan, yang sekarang ini Menteri Hal Ehwal Undang-undang. Beliau menyatakan bahawa hampir 90 peratus IKS khususnya Perusahaan Mikro, Kecil dan Sederhana (PMKS) dan juga informal bakal gulung tikar. Jadi, saya hendak dapatkan penjelasan berapakah yang telah dikenal pasti oleh pihak kementerian bahawa dalam kalangan 90 peratus itu yang benar-benar gulung tikar ataupun mereka telah berjaya dibangkitkan semula untuk meneruskan usahawan mereka? Berapa pula dalam kalangan mereka itu yang telah diisytiharkan sebagai muflis? Kedua, Butiran 020000- Pembangunan Usahawan. Saya ingin mendapatkan penjelasan, apakah pelan strategik yang dilakukan oleh pihak kementerian untuk menyelaraskan program pembangunan usahawan dengan pelbagai kementerian ini? Ini kerana, saya lihat bahawa ada juga kementerian-kementerian lain, contoh seperti Kementerian Pembangunan Luar Bandar, Kementerian Pembangunan Wanita pun ada, Kementerian Pertanian pun ada terlibat dengan menyediakan geran dan sebagainya untuk pembangunan usahawan. Saya maksudkan supaya Kementerian Pembangunan Usahawan ini sebagai kementerian yang core untuk mencapai matlamat kepada pembangunan usahawan supaya dapat kita mengadakan satu pelan strategik untuk memastikan semua kementerian itu menjurus kepada satu pencapaian yang diletakkan garis penamatnya untuk kita capai dalam satu-satu tempoh.